hu hu hu hu hu hu hu en hu hu hu pt hu hu hu hu hu hu hu fi hu hu hu pl hu pl hu hu hu hu hu hu de hu hu de hu en hu de hu en hu de hu en hu de hu en hu de hu en be hu hu hu hu hu hu hu hu hu hu hu en en en hu de de de en es tr es
MÁJUS 17. – A MAGAS VÉRNYOMÁS NAPJA | vesebetegdieta.hu
Minden évben ezen a napon tartják a magas vérnyomás világnapját. A magas vérnyomás igen gyakori betegség, amely a megfelelő étrenddel, életmóddal is befolyásolható, és akár meg is előzhető. Összefoglaltuk a legfontosabb elemeit mind a megelőzésnek, mind a kezelésnek.
Mielőtt rátérnénk a részletekre, fontos kiemelni, hogy a magas vérnyomást több tényező okozhatja, ezeknek utána kell járni. Ha a diagnózis megszületett, nem szabad kezelés nélkül hagyni, mivel komoly problémákhoz vezethet. Egy mérés nem mérés, ezért az is fontos, hogy mikor, milyen körülmények között és hogyan mérjük a vérnyomást. Az egyéni kezelési tervet a kezelőorvossal egyeztessük, az étrend összeállításában pedig kérjük dietetikus segítségét, mivel többnyire a magas vérnyomás nem önállóan jelentkezik, és egyéb tényezőt is meghatározhatják a javasolt étrend összeállítását.
A sóbevitel, vagyis az étrend nátriumtartalmának csökkentése hozzájárul a vérnyomás csökkentéséhez is. Ehhez nem elegendő csak a só mennyiségét csökkenteni például az ételek ízesítésekor, de oda kell figyelni a feldolgozott élelmiszerek hozzáadott sótartalmára is. A csökkentett nátriumtartalmú só is megfelelő alternatívát jelent, kivéve a vesebetegeknél.
A kálium a nátriummal ellentétben, pozitív hatással van a vérnyomásra, így a sócsökkentés mellett a káliumszükséglet növelése is fontos szempont (a vesebetegség itt is kivételt jelent). Ez elsősorban a zöldségek, gyümölcsök fogyasztásával tehető meg, mivel ezek bővelkednek káliumban.
Mind a megelőzésben, mind a kezelésben fontos, hogy nem csak a zsírok összmennyisége, de az étrend zsírsavösszetétele is lényeges. A telített zsírsavak helyett a telítetlen zsírsavakra szükséges helyezni a fókuszt. A legegyszerűbben úgy lehet ezt megvalósítani, ha csökkentjük az állati zsírok mennyiségét, s ezeket növényi olajokkal helyettesítjük. Ezáltal a sokat emlegetett koleszterin mennyiségét is mérsékelni tudjuk, bár a vér koleszterinszintjét nem kizárólag az étrend befolyásolja. A telített zsírsavak mellett a transz-zsírsavak kerülése is javasolt: azokat az élelmiszereket, amelyek hidrogénezett/keményített növényi zsiradékot tartalmaznak, mellőzzük! Ha már olajjal sütünk, párolunk, ne csak a napraforgóolajat válasszuk, hanem szerepeltessük a menüben a többi olajat is, például a repce-, olíva-, szőlőmagolajat is!
Az étrend rosttartalmának növelése céljából a finomított, hántolt gabonák helyett válasszuk gyakrabban a teljes kiőrlésűeket, illetve növeljük a zöldségek, gyümölcsök és a szárazhüvelyesek fogyasztását is!
Bár a mérsékelt alkoholfogyasztásnak (például a jó minőségű vörösbornak) pozitív hatása is lehet a szívünk, ereink állapotára, senkit sem biztatnánk arra, hogy kezdjen el alkoholos italokat inni. A vérnyomás szempontjából éppen az alkoholos italok (főleg a tömény szeszes italok) fogyasztásának korlátozása javasolt.
Nem lehet eleget ismételni, hogy a rendszeres zöldség- és gyümölcsfogyasztásnak mennyi előnye van. Rost-, vitamin-, ásványianyag-tartalmuk mellett a bennük található antioxidánsok, növényi színanyagok (flavonoidok) is támogatják a vérnyomás szabályozását. Ezek alkossák az étrendünk gerincét! Különösen jó hatásúak e szempontból a bogyós gyümölcsök.
A fitoszterolok a finomítatlan növényi olajokban (pl. az extraszűz olívaolajban), a szójában, a diófélékben és az olajos magvakban, valamint a dúsított élelmiszerekben (pl. margarinban) találhatók meg, és ezek hozzájárulnak a koleszterinszint csökkentéséhez is.
Heti kb. kétszeri halfogyasztás javasolt a szív-ér rendszeri egészségünk megőrzése szempontjából, vagyis mind a megelőzés, mind a terápia során hasznosak.
A cukros italok, valamint a hozzáadott cukorban élelmiszerek, ételek fogyasztásának mérséklése, mellőzése javasolt, mely egyéb előnyökkel is jár a cukorbetegség, túlsúly, elhízás megelőzése, kezelése terén.
A fentieken túl fontos, hogy a magas vérnyomással küzdők számára sem javasolt a dohányzás, a rendszeres, a fizikai és egészségi állapotnak megfelelő testmozgás annál inkább!
A felsorolt alapelveket a legkönnyebben akkor tudjuk megvalósítani, ha speciális diéták helyett az OKOSTÁNYÉR® iránymutatásai alapján állítjuk össze az étrendet, amely így amellett, hogy az egészség megőrzését is segíti, a fenntarthatóságot és az ökológiai szempontokat is figyelembe veszi.
Schmidt Judit dietetikus (Youteefool)
PÉNZTÁRCAKÍMÉLŐ MEGOLDÁSOK A KONYHÁBAN
Nem kell magyaráznunk, miért fontos a pénzügyekről is beszélni, ha az étkezés a téma. Bár a...
HOGYAN FOGYASSZ ALKOHOLT, HA CUKORBETEG VAGY?
Az alkoholfogyasztást is a mértékletesség kellene, hogy jellemezze. Augusztusban is javában...
TUDNIVALÓK A CSAPVÍZ LEHETSÉGES ÓLOMTARTALMÁRÓL
A nyári melegben kiemelten fontos az elegendő folyadékfogyasztás, jó, ha ennek nagy részét vízből...
A kánikula idején különösen, de az év minden további napján is fontos odafigyelnünk a szervezetünk...
MÉHPEMPŐ – A MÉHEK LEGJAVA, AMELY MÉG A MÉZNÉL IS JOBB
A méhpempő nem más, mint a fiatal dolgozó méhek garatmirigy-váladéka, amely elsősorban a méhek...